section_heading: Transformacija poslovanja u razdoblju 2018.-2022.
paragraph_text: Nemogućnost konzumiranja vlasničkih prava SBK Art-a u međuvremenu su potvrdile i sve pravosudne instance u Nizozemskoj, čime je sankcionirani dio vlasništva u SBK Art-u konačno i potpuno odvojen od drugih suvlasnika, a sankcioniranim osobama onemogućeno je da utječu na upravljanje i odlučivanje u Fortenova grupi. Naime, Prizivni sud u Amsterdamu je u prosincu 2022. donio presudu prema kojoj SBK Art kao sankcionirana kompanija, na skupštinama Fortenova Group STAK Stiching nema nikakva glasačka prava i ne može prisustvovati skupštinama dioničara odnosno imatelja depozitarnih potvrda Fortenova grupe. <ref> Presuda se temelji na tumačenju funkcioniranja sankcija koje je Europska komisija donijela u studenome 2022., prema kojem se glasačka prava dioničara pod sankcijama izričito smatraju nematerijalnim ekonomskim resursom te moraju biti zamrznuta odnosno mora biti spriječeno njihovo ostvarivanje. Prizivni nizozemski sud primijenio je u potpunosti uputu Europske komisije iz studenoga prema kojoj dioničari sankcioniranih kompanija ne mogu ostvarivati svoja izravna ili neizravna glasačka prava ni pod kojim okolnostima niti u bilo koju svrhu, odnosno pravo glasa mora biti potpuno zamrznuto. Time je odbačena presuda drugog nizozemskog suda iz rujna 2022., kojom je SBK Artu bilo omogućeno djelomično ostvarivanje glasačkih prava u nekim pitanjima, budući da se kompanija SBK Art nizozemskom sudu bila žalila da im nije omogućeno sudjelovanje na skupštinama dioničara i ostvarivanje glasačkih prava. Ovom presudom odbačeni su svi zahtjevi SBK Arta i nedvosmisleno je potvrđeno kako pravila o sankcijama sprječavaju da predstavnici SBK Art budu primljeni na skupštine dioničara i da glasaju na skupštinama. Također, SBK Artu je naloženo plaćanje svih sudskih troškova vezano uz odbačenu kao i presudu nizozemskih sudova donešenu u prosincu. Ujedno, tu je odluku u siječnju 2023. potvrdio i Privredni odjel Prizivnog suda u Amsterdamu Nizozemsko koji je uz to potvrdio sve odluke potvrdio sve odluke donesene na skupštini imatelja depozitarnih potvrda Fortenova grupe također održane u siječnju 2023. Nizozemskoj.